کوئٹہ : پاکستان پیپلزپارٹی بلوچستان نا صوبائی صدر میر چنگیز خان جمالی نا کماشی ٹی پارٹی نا الیکشن سیل کوئٹہ سٹی سیکرٹریٹ اٹی ایگزیکٹیو باڈی نا سلابتی دیوان اس اڈ ہلک، دیوان اٹی حلقہ این اے 265 کوئٹہ 2 نا الیکشن نا بابت سرجم جاچ و چندی سلاہ پیش کننگا۔ دیوان اٹی حلقہ 27، 28و 29 نا بنداو آ 3 کمیٹی جوڑ کننگ نا اہم فیصلہ کننگا ہرافتا رداٹ کمیٹی حلقہ وائز الیکشن نا بابت چندی امور تیا لائحہ عمل نا تیاری و عملی گام گیج مریک۔ صوبائی صدر میر چنگیز خان جمالی دیوان آن تران اٹی پارے کہ حلقہ این اے 262 کوئٹہ 2 نا اومیتدار نا بابت پارٹی و پارلیمانی بورڈ انا مون آ 4 پن بسوسر پارٹی سجفنگ آن پد نورالدین کاکڑ نا پن ءِ فائنل کرینے۔ اوپارے کہ الیکشن کمپین کن وخت بھاز کم ءِ۔ غٹ سنگت آک تینا جہد ءِ ترند کیر۔ دیوان اٹی پاکستان پیپلزپارٹی حلقہ این اے 265 کوئٹہ 2 نا پندار اومیتدار نورالدین کاکڑ، صوبائی ڈپٹی سیکرٹری حوالکاری حاجی قاسم اچکزئی، رابطہ سیکرٹری حاجی ربانی خلجی و ایلو ہندی راہشون و کارندہ غاک بشخ ہلکر۔
(اے پی پی)
